Roger Tartera: 11/02/12
Recomanacions :: Otra tierra, una pel·lícula sobre la redempció
Intèrprets: Wlliam Mapother, Brit Marling, Mathew-Lee Erlbach, Meggan Lennon, Jordan Baker, Robin Lord Taylor
Any d'estrena: 2011
Avui us vull recomanar una pel·lícula de ciència-ficció que ens parla de la redempció i de l'inexplorable cor humà: Otra tierra. Guanyadora de diversos premis als festivals de Sundance, Deuville i Sitges. El director Mike Cahill fa servir un pretext paranormal, l'aparició al cel d'una rèplica exacta de la terra, per impulsar la història d'una dona que ha de reconciliar-se amb ella mateixa després de provocar un accident mortal. Una trama que el porta a parlar-nos de la redempció, la culpa i la possibilitat del perdó però sense caure en l'avorriment. I per aconseguir-ho es val d'una personatge principal lluny de qualsevol estereotip , una atípica heroïna que no es deixa portar per la desgràcia, una na forta que creu en la possibilitat de salvar-se i això l'allunya dels clixés de la típica història d'auto-superació. El director també es val del diàleg constant entre la premissa sobrenatural i l'evolució dels personatges de la història. L'aparició de la nova terra, que es materialitza amb una escena magnifica en la què la televisió retransmet la primera presa de contacte amb el nou món, causa en els personatges una onada d'esperança que els fa actuar amb total espontaneïtat. Una pel·lícula sobre l'inexplorable cor humà, que commou i fa reflexionar. Molt recomanable. Us deixo el tràiler, i espero que us animeu a veure-la.
:: Tràiler Otra tierra ::
Etiquetes de comentaris: Recomanacions | 0 comentaris
Recomanacions :: Otra tierra, una pel·lícula sobre...